## Upute o provođenju nadzora nad stručnim radom u športu

### NN 23/1991 (20.5.1991.), Upute o provođenju nadzora nad stručnim radom u športu

# MINISTARSTVO PROSVJETE I KULTURE I HRVATSKI ŠPORTSKI SAVEZ

Na temelju članka 79. Zakona o športu ("Narodne novine", broj
59/90) Ministarstvo prosvjete i kulture i Hrvatski športski savez donose

## UPUTE

### o provođenju nadzora nad stručnim radom u športu

Članak 1.

Ovim uputama odreduje se sadržaj i način provodenja nadzora nad stručnim
radom u športu (dalje u tekstu: nadzor) u obavljanju ovih stručnih poslova:

-poduka u.športskim školama,

- programiranje i vođenje treninga športaša,

- programiranje i vođenje športsko-rekreacijskih aktivnosti,

- podučavanje i osposobljavanje gradana za ovladavanje športskim znanjima
i vještinama,

- dijagnosticiranje i kontrola psihofizičkih sposobnosti sudionika u
športskim i športsko-rekreacijskim aktivnostima.

Članak 2.

Sastavni dio ovih uputa je Lista stručnjaka ovlaštenih za provođenje
nadzora nad stručnim radom u športu (dalje u tekstu: Lista stručnjaka).

Članak 3.

Nadzor obuhvaća utvrđivanje stanja u vezi s obavljanjem stručnih poslova:

- u športskim organizacijama,

- u poduzećima u području športa,

- osoba koje obavljaju samostalno djelatnosti u športu i

- u drugim organizacijama koje obavljaju djelatnost športa.

Članak 4.

Nadzor se provodi na temelju Programa o obavljanju nadzora nad stručnim
radom u športu (dalje u tekstu: Program) kojeg donosi Ministarstvo prosvjete
i kulture i Hrvatski športski savez. Program se donosi za razdoblje od
jedne godine i to u tekućoj za slijedeću godinu.

Članak 5.

Programom se utvrđuju organizacije, odnosno osobe kod kojih će se provesti
nadzor, te osobe odnosno komisije s Liste stručnjaka koje će provesti nadzor.

Članak 6.

Na temelju utvrđenog Programa, Ministarstvo prosvjete i kulture donosi
pojedinačna rješenja kojima se utvrđuju

- organizacije ili osobe čiji rad će se nadzirati,

- stručni poslovi koji se obuhvaćaju nadzorom,

- stručnjaci, odnosno komisije s Liste stručnjaka koji će obaviti nadzor,
- vrijeme obavljanja nadzora i

- obaveze u pogledu dostavljanja izvještaja o obavljenom nadzoru.

Članak 7.

Nadzor se može provesti i na zahtjev općinskog, odnosno gradskog organa
uprave nadležnog za poslove športa na području kojega je sjedište organizacije,
odnosno osobe za koju se traži provođenje nadzora. Zahtjev iz stavka I.
ovoga članka podnosi se Ministarstvu prosvjete i kulture i treba biti obrazložen.
O provođenju nadzora na temelju zahtjeva iz stavka I. ovoga članka Ministarstvo
prosvjete i kulture donosi posebno rješenje.

Članak 8.

Nadzor obavljaju istaknuti stručnjaci koje imenuje Ministarstvo prosvjete
i kulture. Na Listi stručnjaka ovlaštenih za provođenje nadzora nad stručnim
radom u športu mogu biti imenovane osobe koje ispunjavaju ove uvjete:

- najmanje VI. stupanj stručne spreme,

- pet godina radnog iskustva u struci,

-priznati znanstveni ili stručni rezultati u struci. Listu stručnjaka
prema potrebi mijenja i dopunjuje Ministarstvo prosvjete i kulture.

Članak 9.

O obavljenom nadzoru nad stručnim radom strućnjaci sastavljaju pismeni
izvještaj s mišljenjem, prijedlozima mjera i rokovima za uklanjanje nedostataka.
Izvještaj potpisuju svi sudionici nadzora nad stručnim radom. Svaki strućnjak
može unositi u izvještaj odvojeno mišljenje, odnosno prijedlog mjera koje
treba poduzeti.

Članak 10.

Potrebna financijska sredstva za obavljanje Programa iz članka 4. ovih
uputa osiguravaju se preko Ministarstva prosvjete i kulture, a za izvršenje
nadzora i članka 7. ovih uputa, sredstva đsigurava općinski odnosno gradski
organ uprave nadležan za poslove športa.

Članak 11.

Danom stupanja na snagu ovih uputa prestaje važiti Uputstvo o načinu
obavljanja nadzora u fizičkoj kulturi ("Narodne novine", broj
7/89) i Lista stručnjaka ovlaštenih za provođenje nadzora u djelatnosti
fizičke kulture ("Narodne novine", broj 8/89, 20/89 i 46/90).

Članak 12.

Ove upute stupaju na snagu osmoga dana nakon objave u "Narodnim
novinama".

Klasa : 620-01 /91-01-20

Urbroj : 532-04/ 1-91-01

Zagreb, 28. veljače 1991.

Ministar prosvjete i kulture

**prof. dr. Vlatko Pavletić, v. r.**

Broj : 318

Zagreb, 14. ožujke 1991.

Predsjednik Hrvatskog športskog saveza

**Ivan Kern, v. r.**

Uputa, NN 23/1991-701